Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 440/14/8811	Trebišov, 27.11.2014
EEČ : 2-69-667-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	ako zákonný otec XXXXX neplní pravidelne a v stanovenej výške svoju vyživovaciu povinnosť v mieste svojho trvalého pobytu ako aj inde, ktorá mu vyplýva zo Zákona o rodine a ktorá mu bola uložená rozsudkom Okresného súdu XXXXX zo dňa 04.03.2005, ktorý nadobudol právoplatnosť dňa 16.04.2005, ktorým bol zaviazaný prispievať na výživu svojej XXXXX XXXXX mesačne sumou 500,- Sk (16,60 €) od 01.02.2005 a potom vždy do každého 25-teho dňa v mesiaci vopred k rukám matky XXXXX, čím mu takto za obdobie od mesiaca február 2014 až doposiaľ vznikol dlh na bežnom výživnom vo výške 149,40 €.  

lebo zanikla trestnosť činu

Odôvodnenie:
	Uznesením policajného orgánu Obvodného oddelenia PZ XXXXX pod sp.zn. ČVS:ORPXXXXX zo dňa 22.09.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 ods. 1 písm. a/ Trestného zákona o účinnej ľútosti a dlh na bežnom výživnom za obdobie od mesiaca február až doposiaľ , vrátane mesiaca november 2014 vo výške 166,- € uhradil na účet matky dieťaťa XXXXX a to dňa 07.11.2014 vo výške 100,- € a dňa 11.11.2014 vo výške 66,- €.

	Uvedené skutočnosti potvrdila vo svojej výpovedi dňa 16.11.2014 aj matka XXXXX, v ktorej uviedla, že dlh na bežnom výživnom za žalované obdobie vrátane mesiaca november 2014 považuje za uhradený. 

Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka